Instruction: Explica'm de manera resumida les idees principals del text següent:

Context:
Castellers de Vilafranca, Colles Vella i Joves dels Xiquets de Valls i Minyons de Terrassa han ofert un gran espectacle casteller aquest dijous per Sant Fèlix.
Els assistents a la plaça de la Vila han pogut gaudir de castells tan excepcionals com el 3de10fm, el 2de8 sense folre, el 4de9 sense folre, un 4de9 amb folre i agulla o dos intents de 4de10fm, a més d'un pilar de 8fm.
Totes les colles portaven avui castells d'alta gamma extra i han deixat un regust agredolç, sobretot per la quantitat de castells que només han quedat com a carregats.
Les colles no han dubtat ni un moment en aquest inici de Sant Fèlix.
I la primera ronda ja presentava un cartell d'excepció: dos 2de8 sense folre de Minyons i Joves; un 3de10fm de Vilafranca i un 4de9net de la Vella.
El dels malves ha tingut poc recorregut, ja que s'ha trencat molt aviat.
No ho han fet, però, cap dels dos castells nets que han alçat les colles de Valls.
La Vella ha plantat un 4 que gaudeix de solvència contrastada, mentre que la torre de la Joves, tot i que l'han hagut de defensar, també s'ha acabat completant.
Els verds arribaven amb dubtes però ja se sap que a Sant Fèlix treure l'orgull: un 3de10 que han clavat a les primeres de canvi.
— Castells en Xarxa (@CastellsEnXarxa) 30 d’agost de 2018
— Castells en Xarxa (@CastellsEnXarxa) 30 d’agost de 2018
— Castells en Xarxa (@CastellsEnXarxa) 30 d’agost de 2018
La segona ronda ha deixat un regust agredolç als espectadors, ja que cap dels grans castells que han portat les colles s'ha descarregat.
A la caiguda al 2de8net dels Minyons tot just quan hi havia dosos col·locats, l'ha seguit un 2de9fm que només ha quedat en carregat.
La Vella no ha deixat de pitjar l'accelerador i ha optat per un 2de8net que, tot i una defensa aferrissada durant la descarregada, no han pogut culminar.
La Joves, per la seva banda, no han pogut rubricar una segona ronda com la primera i el 5de9f ha caigut poc després de fer l'aleta.
El mateix que li ha passat al 2de8net de Vilafranca.
— Castells en Xarxa (@CastellsEnXarxa) 30 d’agost de 2018
— Castells en Xarxa (@CastellsEnXarxa) 30 d’agost de 2018
— Castells en Xarxa (@CastellsEnXarxa) 30 d’agost de 2018
Els Minyons, després de les dues caigudes, ha optat per un solvent 4de9 amb folre que han descarregat sense massa complicacions.
La Vella ha portat un altre plat fort: el 4de10fm.
Després d'un intent desmuntat, ha estat el torn per a les Joves, que ha descarregat un tranquil 3de9 amb folre amb la intenció de treure-hi aquesta segona pinya.
Llavors hi ha hagut el segon intent de 4de10fm de la tarda, de la mà dels Castellers de Vilafranca.
Però també l'han desmuntat abans que sonessin gralles.
Per a la quarta ronda, els Minyons de Terrassa han optat per un 9de8 que han descarregat amb facilitat.
— Castells en Xarxa (@CastellsEnXarxa) 30 d’agost de 2018
Quan semblava que ja no el tornarien a intentar per l'hora i el cansament, els verds tenien clar que era la seva diada i han tornat a muntar el peu 4de10fm.
Tot i que aquesta vegada sí que han sonat gralles, quan entraven les setenes s'ha enfonsat.
Han decidit que per Sant Fèlix havien d'alçar tres castells, i s'han decidit per un 4de9f que, malgrat completar-se, l'enxaneta no ha traspassat la cassoleta i ha que dat comptabilitzat només com a intent.
A la ronda de pilars, tant la Joves com Minyons han optat pel de 6, que han completat amb tranquil·litat.
La Vella volia reblar el seu millor Sant Fèlix i ha descarregat un sensacional pilar de 8fm.
— Castells en Xarxa (@CastellsEnXarxa) 30 d’agost de 2018
Minyons de Terrassa: 2de9fm(c), 9de8f, 4d9f i pilar de 6
Castellers de Vilafranca: 3de10fm, 2de8sf(c)
Colla Vella Xiquets de Valls: 4d9, 2d8(c), 4d9fp i pilar de 8

Response: Aquest dijous es va celebrar la diada de Sant Fèlix amb castells dels Castellers de Vilafranca, Colles Vella i Joves dels Xiquets de Valls i Minyons de Terrassa. Durant les diverses rondes es van poder presenciar castells increïbles com els 2de8 sense folre, 3de10fm i fins i tot un pilar 8fm. La segona ronda ha deixat un sabor agredolç als espectadors.


Instruction: Explica'm de manera resumida les idees principals del text següent:

Context:
A mesura que s’acosta l’1 d’octubre, la tensió entre la Generalitat i el govern espanyol creix.
Fa setmanes que el PSOE intenta desmarcar-se del PP després d’haver facilitat la investidura de Mariano Rajoy al novembre, especialment des de la victòria de Sánchez a les primàries.
El ressuscitat secretari general ha marcat perfil i ha descartat l’aplicació de l’article 155 de la constitució, que suspèn l’autogovern.
Malgrat que és a l’oposició, el líder socialista ha promès lleialtat al govern contra el referèndum de l’1-O.
Les propostes dels socialistes, però, encara no s’han traduït en iniciatives legislatives al congrés espanyol.
Segons que va explicar divendres el secretari d’organització, José Luis Ábalos, el PSOE proposarà mesures durant el mes de setembre per a frenar el referèndum i farà una crida al boicot.
Aquestes mesures arribaran poques setmanes abans de l’1-O i en ple xoc institucional, després de l’aprovació de la llei del referèndum i la probable suspensió per part del Tribunal Constitucional.
Dubtes sobre l’1-O
No obstant això, diversos dirigents socialistes han mostrat els seus dubtes sobre si hi hauria urnes o no durant aquestes darreres setmanes.
La darrera, la presidenta del PSOE, Cristina Narbona.
En una entrevista a la Ser el dia 2 d’agost, va dir: ‘És possible que el referèndum de l’1 d’octubre es faci.’
Després, li va restar importància i legitimitat i va explicar que no tindria conseqüències polítiques, que generaria frustració i que seria un recompte.
En la mateixa línia es va expressar la portaveu del PSOE al congrés espanyol, Margarita Robles, el 16 de juny, a La Sexta: ‘La consulta és una possibilitat que hi ha damunt de la taula.
No podem mirar cap a un altre costat.’
L’intent de rebaixar el referèndum és una de les constants dels socialistes, que malgrat tot assumeixen que la mobilització de l’1-O es durà a terme.
Han dit en incomptables ocasions que creuen que no tindrà garanties, que no serà vinculant i que no obtindrà cap mena de reconeixement internacional.
Així doncs, l’estratègia del PSOE consisteix a desprestigiar el referèndum, desmarcar-se del PP i de C’s i mantenir un perfil comprensiu i dialogant amb les reivindicacions de l’independentisme, però sempre amb un rebuig frontal a qualsevol tipus de referèndum d’independència.
La consigna ha fet fortuna i el PSC s’hi ha sumat aquesta setmana amb declaracions dels seus dirigents més destacats.
El president del partit i batlle de Lleida, Àngel Ros, ha dit aquesta setmana a Catalunya Ràdio: ‘Serà un tipus de consulta sense validesa jurídica.’
El primer secretari dels socialistes catalans, Miquel Iceta, va comentar a RAC1: ‘Hi haurà caixes i papers, però no hi haurà cap referèndum.’
I el líder del PSC a Barcelona, Jaume Collboni, va titllar l’1-O de ‘mobilització important de l’independentisme, amb urnes o sense’.
Pressions als batlles socialistes
El juny, després de l’anunci de la data i la pregunta del referèndum, diversos batlles socialistes del Principat van mostrar la seva predisposició a cedir locals i a col·laborar amb l’organització de l’1-O.
La reacció de la direcció socialista va ser fulminant, van enviar un document per a pressionar els càrrecs locals perquè no col·laboressin i protegissin els funcionaris.
A més, la direcció va demanar a alguns batlles, com ara el de Blanes, que rectifiquessin les seves paraules.
Per tal d’assegurar-se la lleialtat dels quadres locals, el PSC s’ha reunit durant el juliol amb deu federacions territorials per a coordinar l’acció i el rebuid contra el referèndum.
La treva estival i el compàs d’espera per a l’aprovació de la llei del referèndum, que ha de regular l’organització de l’1-O, han calmat els ànims del partit.
Tanmateix, a mesura que s’acosti la data i es precipitin els esdeveniments, tant el PSOE com la direcció del PSC i els seus càrrecs locals hauran de reaccionar i actuar per decidir si reprimeixen el referèndum o bé el toleren i l’accepten.

Response: Davant el dubte de si hi haurà urnes o no el primer dia d'octubre, el PSOE posarà mesures durant el mes de setembre per frenar el procés independentista. Tot i que hi ha dubtes, s'afirma que en qualsevol cas el referèndum no serà vinculant ni tindrà reconeixement internacional. Collboni, en canvi, descriu l'1-O com una gran mobilització independentista.


Instruction: Explica'm de manera resumida les idees principals del text següent:

Context:
També s’han donat a conèixer els tres guardonats d’enguany.
Figuerola ha presentat Antònia Vicens com una de les grans dones de la literatura catalana.
Ha mencionat la caterva de premis que ha obtingut i ha afirmat que acceptant el guardó, la Plaça del Llibre queda dignificada i honorada.
“Quan em varen telefonar, em vaig emocionar.
Sobretot perquè venia del País Valencià, em vaig emocionar.
Durant anys, la llengua s’ha emprat com una arma política.
En la meua trajectòria hi ha molts desencerts i també alguns encerts.
Estim molt València”.
Ha dit Vicens, per a agrair aquest guardó a la trajectòria que també han rebut Maria Antònia Oliver, Isabel Clara Simó i Manuel Molins.
Per a explicar el naixement d‘Edicions Bromera, Jesús Figurola ha narrat una anècdota relacionada amb l’Escola d’Estiu per a Ensenyants del 1986.
Allà hi havia Josep Gregori en una taula amb dos llibres de Bromera.
Els dos primers títols.
L’últim roder, de Josep Franco i una antologia de textos valencians.
A partir d’aquells anys, Bromera s’ha disparat com a segell editorial.
El més potent del País Valencià i un dels més grans de l’àmbit lingüístic català.
Gregori ha explicat que el seu únic mèrit ha estat saber rodejar-se de gent que ha tingut la mateixa passió per a publicar, per a editar i per a fer bons llibres.
“Persones apassionades, militants per la llengua, encara que el context ens ho posa difícil perquè la nostra societat no és gaire lectora i la llengua predominant encara és el castellà”.
Figuerola ha explicat el treball de la federació que reuneix 23 muixerangues, una d’elles a Barcelona.
La metàfora de la gent més forta i poderosa que ajuda a enlairar-se els més febles, li ha servit per a explicar el que cal fer per a fer enlairar el català.
Enric Sorribes, president de la federació ha explicat que després de la pandèmia, les muixerangues tornen als carrers.
La majoria ja han començat els assajos.
Ha dit que durant la pandèmia les muixerangues no han estat aturades, sinó que han fet activitats culturals com ara presentacions de llibres o concerts.
Per a Figuerola, és una sort que ni tan sols la pandèmia ha interromput la seguida de les places que van nàixer en una època molt complicada en què la situació política era molt diferent de l’actual.
Tan diferent que l’alcaldessa Rita Barberà no els va cedir la plaça de l’Ajuntament i la primera Plaça es va fer al vestíbul de l’Octubre Centre de Cultura Contemporània.
Per això, Jesús Figuerola ha volgut agrair a Acció Cultural del País Valencià, Escola Valenciana, l’Associació d’Editors i l’AELC, el suport que des del principi van donar al projecte.
També a la Generalitat que d’ençà del canvi polític del 2015 s’ha bolcat en cada edició del certamen.
La Plaça del Llibre de Castelló es farà entre el 14 i el 24 d’octubre i, per primera volta, coincidirà amb la Fira del Llibre del Castelló.
És una coincidència buscada, aquesta convivència a la Plaça de Santa Clara.
El festival literari comptarà amb la presència d’una cinquantena d’autors entre els quals ha volgut destacar Minna Salami, Paula Bonet o Pol Guasch.
En l’edició anterior de la plaça del Llibre de Castelló, feta amb unes restriccions estrictes de cabuda a causa de la pandèmia, hi van participar unes 3.500 persones.
L’organització espera que enguany aquesta xifra augmente considerablement.
La Plaça del Llibre de València, que ja arriba a la novena edició, se celebrarà entre els dies 27 d’octubre i 1 de novembre.
Hi participaran seixanta editorials, la meitat de les quals, valencianes.
La resta són de l’àmbit lingüístic català.
S’han programat unes setanta activitats i els assistents tindran accés a més de 2.500 títols.
La Fundació Pel Llibre i la Lectura treballa amb FESSORD perquè moltes activitats siguen accessibles a les persones sordes.
També es recuperen les activitats per a escolars amb la presència a la Plaça d’alumnes dels instituts i de les escoles.
Llegiu l’entrevista a Cachetejack, les il·lustradores que han modernitzat la imatge de la Plaça del Llibre

Response: La Plaça del Llibre se celebrarà a Castelló i València a finals d'octubre. Es podran comprar llibres i fer activitats dedicades a la literatura. A més, aquest any els guardonats són Antonia Vicens, que és una de les figures més importants de la literatura catalana, Josep Gregori, per la seva trajectòria amb Edicions Bromera i la Federació de Muixerangues.


Instruction: Explica'm de manera resumida les idees principals del text següent:

Context:
Crisi a la secció local d'ERC a Ripoll.
La presidenta Nancy Rovira i Josep Jordà, vicepresident i tresorer, han dimitit dels seus càrrecs de l'executiva per discrepàncies amb la línia del partit al municipi.
Tots dos van presentar la renúncia a l'última assemblea, i es mostren en desacord amb les darreres decisions que s’han pres, sobretot les que van acabar amb la pèrdua d’un regidor en les darreres eleccions municipals.
Precisament Nancy Rovira s’havia postulat per presentar-se de cap de llista a Ripoll, però després d’unes primàries Teresa Jordà va repetir per cinquena vegada com a candidata dels republicans.
Nancy Rovira afirma que va presentar-se a les primàries perquè considerava que podia aportar un nou projecte, perquè el cicle de Teresa Jordà a Ripoll “ja s’ha acabat”.
De fet no entén com persisteix en voler seguir liderant ERC a Ripoll perquè “ara està en l’alta política”.
A més creu que la duplicitat de càrrecs origina que al final “no estàs ni a un lloc ni a un altre”, en referència al paper com a diputada a Madrid i alhora regidora a l’ajuntament de Ripoll de Teresa Jordà.
Nancy Rovira i Josep Jordà expliquen perquè dimiteixen
Precisament d’ençà de ser nomenada diputada, Jordà va estar absent en part de les sessions plenàries de l’ajuntament, per les obligacions parlamentàries.
En aquell moment Nancy Rovira va agafar el paper de portaveu del partit, tot i haver estat la cinquena en la llista electoral de 2011.
Rovira s’autodefineix com una “corredora de fons” disposada a fer la travessa del desert que representa quedar-se a l’oposició i treballar dur, però no creu que tots els companys de partit estiguin igual de predisposats com ella.
Diu que “no se m’ha valorat en absolut” i que a partir d’ara no pensa treure el cap a la secció local.
Ara mateix pensa que la gent està cada vegada més allunyada de la política convencional, i més propera a propostes socials com les que representen la CUP o la nova alcaldessa de Barcelona, Ada Colau, perquè “donen més confiança”.
Rovira no va dimitir abans "per no perjudicar la campanya electoral" on ella ja no va formar part de la llista de Ripoll.
Per la seva banda Josep Jordà també apunta les discrepàncies amb el funcionament del partit per explicar la seva baixa dins de l’aparell local.
Assenyala que amb Teresa Jordà al capdavant “no em veia capaç de tirar endavant el partit” i de fet està convençut que durant aquest mandat “CiU se’ns menjaran vius”.
Tot plegat perquè no veu un canvi a la posició d’Esquerra respecte al darrer mandat, on “no va haver-hi oposició”.
Josep Jordà té als seus dos fills implicats en la CUP de Ripoll, i no descarta “donar-los un cop de mà si m’ho demanen”.
“Si no el vaig abandonar durant l’etapa de Puigcercós com a president del partit, com serà que no aguanti ara”, afirma.
Josep Jordà fa vint-i-cinc anys que és militant del partit, i n’ha estat president comarcal durant una etapa.
Nancy Rovira hi portava més de deu anys.
Tots dos van assumir els seus càrrecs a l’executiva de Ripoll al juny de 2012, substituint a l’aleshores president Oriol Clusells i al vicepresident Ramon Orriols.
El mateix Clusells, que fa temps que no viu al municipi, va expressar a través de les xarxes socials el suport a la CUP de Ripoll.
Una secció local sense executiva
Actualment la secció local d’ERC a Ripoll es troba sense executiva.
Teresa Jordà explica que ningú s’hi ha postulat fins ara perquè volien deixar passar el congrés nacional del partit que es farà aquest dissabte.
Fins al setembre serà el mateix partit qui nomeni a una junta gestora perquè se’n faci càrrec.
Serà al setembre quan en una assemblea es formarà la nova junta.
Pel que fa a la baixa de Nancy Rovira i Pep Jordà, considera que “era hora de renovar la junta local”.
Malgrat la renúncia dels seus càrrecs tant Nancy Rovira com Pep Jordà tenen previst continuar com a militants d’Esquerra.

Response: Després de sentir-se poc valorada a la secció local i ell discrepar amb el funcionament del partit, Nancy Rovira i Josep Jordà dimiteixen dels seus càrrecs a ERC a Ripoll a l'última assemblea. Actualment, la secció local d'ERC de Ripoll continua sense executiu. Tot i dimitir, continuaran militant tots dos a Esquerra.


Instruction: Explica'm de manera resumida les idees principals del text següent:

Context:
El candidat a la presidència del PP espanyol Pablo Casado ha instat avui els independentistes a exiliar-se a Brussel·les o Alemanya si volen partir de l’estat espanyol, perquè ‘Catalunya no se n’anirà d’Espanya’.
De fet, ha dit que no li preocupen els presos polítics, sinó els ‘centenars de milers de catalans’ als quals el govern espanyol ‘deixa sols’ i els diu, suposadament, que qui mana a Espanya són Carles Puigdemont i Quim Torra.
En una visita a Barcelona, Casado també ha dit que cap policia espanyol no ha de demanar perdó per ‘haver defensat els drets i les llibertats’ i creu que el govern espanyol no ha de dialogar amb els independentistes.
En el dia central de campanya de les primàries al PP, Casado ha visitat Catalunya, on farà un acte amb militants a Barcelona i un altre a Lleida per a veure el partit de la selecció espanyola de futbol.
A la capital catalana s’ha presentat a la prefectura superior de la policia espanyola, a la Via Laietana, on ha saludat els agents que en custodien la porta.
El primer dia de campanya va visitar la caserna de la Guàrdia Civil d’Altsasu (Navarra).
Li ha donat suport l’ex-director general de la Policia, Ignacio Cosidó, i ha mantingut un breu diàleg amb el president de l’Associació Catalana de Víctimes d’Organitzacions Terroristes (ACVOT), José Vargas, qui li ha demanat més suport en les polítiques a favor del col·lectiu.
Casado ha fet aquest gest per donar el seu màxim suport i ‘admiració’ a la policia i la Guàrdia Civil en la seva tasca arreu de l’estat espanyol però especialment a Catalunya.
De fet, ha dit que ‘no s’ha de demanar perdó per aquells funcionaris que compleixen la funció de defensar els drets i llibertats’.
‘Al contrari, són els governants irresponsables que han de demanar perdó per haver portat la ciutadania a intentar incomplir la llei i sobretot a l’enfrontament social, la divisió de les famílies, la fallida econòmica ja gairebé irremeiable i un ridícul internacional’, ha afegit.
‘Si sóc president, Catalunya serà el pilar de la meva actuació, perquè aquí és on es lliura desafiament més gran a la llibertat i a la igualtat dels espanyols’, ha assegurat.
‘No hi haurà contemplació ni diàleg amb qui vol trencar la legalitat, no hi ha d’haver cap simpatia cap els qui fracturen Espanya’.
De fet, ha criticat el PSOE per ‘haver parlat de reformar la constitució per obrir-la en canal i acontentar els qui volen trencar Espanya’.
Igualment ha criticat l’acostament dels polítics independentistes a centres penitenciaris catalans: ‘No em preocupen els quatre presos que eren a la Generalitat i van cometre delictes molt greus, em preocupen els centenars de milers de catalans als quals el govern espanyol deixa sols, perquè qui mana són Torra i Puigdemont’, ha dit.
I ha afegit que ‘ningú no vol deixar Espanya, Catalunya no se n’anirà d’Espanya, si els independentistes volen anar-se’n, que facin cap a Brussel·les o Alemanya com Puigdemont ‘.
Sobre la possible aplicació de l’article 155 una altra vegada, ha dit que ho tornaria a fer i que s’hauria d’haver aplicat abans i més extensament perquè ha estat un ‘fracàs’.
‘És evident què ha passat i continua passant a TV3, l’adoctrinament i incapacitat perquè s’ensenyi en castellà a Catalunya o la retirada de la supervisió financera’, ha posat d’exemple.
Però a banda la resposta jurídica i constitucional, Casado creu que el govern espanyol ha de fer més política i tenir més presència institucional a Catalunya, però ‘no fer-se fotos ni apel·lar al diàleg amb els qui volen imposar idees sectàries i supremacistes’.
Casado vol ‘recuperar i dirigir l’Espanya dels balcons, l’Espanya transversal que demanava parlar clar i sense complexos d’allò que passava a Catalunya, que va penjar la bandera espanyola al balcó perquè la protegissin de l’amenaça secessionista’.

Response: Casado afirma que Catalunya no serà independent i no es planteja el diàleg. Ha agraït al cos de policia la seva tasca a tot el país, però sobretot al territori català. A més, assegura que són els independentistes els que han de demanar perdó, en lloc de la policia, després de trencar la legalitat i la unió d'Espanya.


Instruction: Explica'm de manera resumida les idees principals del text següent:

Context:
El govern de Barcelona ja té enllestit el nou planejament de la plaça de les Glòries, que inclou un gran parc verd sense interrupcions, un miler d'habitatges nous situats a la vora de l'Eixample, equipaments diversos i un gran intercanviador de transport públic que connectarà el tramvia, l'autobús urbà i metropolità i el metro.
La previsió és començar les obres del parc el 2018.
Aquesta nova ordenació implica la modificació del Pla General Metropolità, respectant al màxim el projecte del parc anomenat 'Canòpia Urbana', que va guanyar el concurs públic que va celebrar-se el 2015.
També es recuperaran elements històrics com el Rec Comtal o l'antiga Fàbrica de Paraigües.
En matèria d'habitatge, n'hi haurà de públic i privat, i es preveu un edifici de com a màxim 60 metres.
La modificació del Pla General Metropolità substituiria el planejament aprovat l'any 2007 i inclouria dos emplaçaments que sumen més de 200.000 metres quadrats: la zona delimitada pels carrers de Castillejos, Bolívia, Badajoz, Independència i Consell de Cent i la parcel·la situada a la cantonada del carrer de Nàpols i Gran Via.
121.000 metres seran espai verd, 17.000 es destinaran a equipaments i 14.000 a habitatge.
Que el parc sigui continu i que no estigui interromput per altres carrers és un dels motius principals de la modificació del pla, per tal de respectar el projecte guanyador del concurs del 2015, la 'Canòpia Urbana'.
La previsió és que ocupi una superfície d'unes 9,5 hectàrees i que s'iniciïn les obres durant el primer semestre del 2018.
Amb aquest gran espai, la zona verda total de tota l'àrea arribarà a les 12 hectàrees.
La previsió és que només hi hagi trànsit peatonal i de bicicletes per dins del parc.
Una de les novetats de la proposta de modificació del PGM és el manteniment del Rec Comtal, de la Fàbrica del Paraïgues i de la nau industrial del carrer Cartagena.
Precisament, en matèria d'equipaments, es proposa que aquesta nau es converteixi en un centre de serveis intergeneracionals, amb un espai de família i una ludoteca, un espai de joves i un espai de gent gran.
Pel que fa a la fàbrica, situada al carrer Dos de Maig, es proposa mantenir l'edificació del 1928, formada per dues naus, una de les quals serviria per acollir un Centre de Formació Professional en disseny i moda.
El govern també vol ampliar el CEIP Els Encants i ubicar un CAP i habitatges per a gent gran al carrer Nàpols amb Gran Via.
Un total de 1.070 habitatges
La modificació preveu un total de 1.070 habitatges de titularitat pública i privada, 1.012 de nova construcció i la meitat amb algun tipus de protecció.
S'estableixen tres zones concretes per ubicar-los entre els carrers Castillejos i Cartagena.
En la primera illa, la que està més a prop del mar, se situaran els 300 habitatges públics de lloguer que estan ara mateix en concurs internacional.
Ja hi ha 96 propostes.
El 9 de gener es reunirà el jurat per establir els 12 finalistes.
La segona illa, al mig, també serà de promoció pública, mentre que la tercera inclourà habitatges de titularitat privada.
En concret, aquí es preveu un edifici d'alçada singular de com a màxim 60 metres d'alçada, que es concretarà posteriorment amb un Pla de Millora Urbana.
Es fixa un màxim de planta baixa més set pisos per a les edificacions que donin als carrers perimetrals de l'Eixample, i un màxim de deu si donen al parc.
Intercanviador de transport públic
El nou planejament contempla la reducció del trànsit de pas en superfície a partir de la construcció del túnel de Glòries al llarg de Gran Via, que està previst que estigui llest a finals del 2018, d'acord amb el nou calendari d'obres.
Es contempla la reordenació de la circulació a partir del carrer Aragó per la banda nord, de Tànger per la banda sud, i en diagonal per la pròpia avinguda i per la Meridiana.
En matèria de transport públic, el nou planejament crea un nou intercanviador de transport en superfície a la banda sud del parc (davant del Disseny Hub Barcelona) que integri les línies de tramvia i les de busos urbans i interurbans, preveient la connexió del tramvia per la Diagonal.
La tinenta d'alcaldia d'Ecologia, Urbanisme i Mobilitat, Janet Sanz, ha destacat que aquesta modificació del PGM és fruit del treball amb els veïns de l'anomenat 'Compromís per Glòries', i ha dit que espera també assolir un gran consens polític quan toqui votar-ho en comissió i al ple.

Response: S'espera que el nou projecte del parc verd de la plaça de les Glòries sigui un parc continu i que no el travessin altres carrers, per la qual cosa es modificarà el Pla General Metropolità. Es vol edificar més d'un miler d'habitatges a la zona prop de l'Eixample i integrar línies de transport públic a la zona sud del parc.


Instruction: Explica'm de manera resumida les idees principals del text següent:

Context:
La vicepresidenta del govern espanyol, Soraya Sáenz de Santamaría, ha assegurat aquest dilluns que les eleccions del 21D són una oportunitat per evitar que "el dany" que el procés independentista ha fet a la societat i a l'economia catalana "es converteixi en crònic".
Per això ha fet una advertència respecte a les formacions independentistes en un moment en què ERC aposta per la unilateralitat.
"Les conseqüències de generar mal rotllo entre catalans, la fractura social i la factura econòmica son molt profundes, i per tant qualsevol dirigent que estimi Catalunya, els catalans, els ciutadans, ha de ser conscient que aquest mal seria molt més profund si se segueix en la senda de la il·legalitat".
Segons la vicepresidenta "el dany és tan greu en termes econòmics que s'ho haurien de fer mirar si volen tornar a les andades".
Sáenz de Santamaria també ha apuntat que el seu executiu estudia com rellançar la "marca Barcelona", tot i que no ha concretat cap mesura.
Sáenz de Santamaría ha fet aquestes manifestacions després d'assistir de la mà del candidat del PPC a la presidència de la Generalitat, Xavier Garcia Albiol, a un acte de campanya en forma de reunió amb empresaris del sector turístic, hoteler, hosteler i comercial de Catalunya.
Segons la vicepresidenta, les dades d'aquest pont al sector són "molt reveladores de la gravetat del moment" i el seu executiu té "previst actuar" per "rellançar la marca Barcelona".
"No és just que per la situació política del procés s'hagi deteriorat una marca de qualitat", ha dit.
No ha concretat mesures, però ha afirmat que "es pot actuar en molts àmbits" i el govern espanyol està "contrastant amb els ministeris alguns aspectes molt importants".
Caiguda del 30% de la facturació
Segons Sáenz de Santamaría, "les caigudes en l'àmbit del trisme han estat molt important aquest pont, especialment el turisme intern" i se sumen a caigudes generalitzades a octubre i novembre que poden arribar fins al 30%" de la facturació.
A més, segons la vicepresidenta, "estan baixant els preus" quan "el turisme és ocupació en estat pur" i al novembre ha augmentat l'atur al sector en un 7,5%.
"Estem molt preocupats per aquesta repercussió que comencem a veure a l'ocupació", ha dit.
Canvi d'interlocutor
Per aquest motiu ha defensat la necessitat d'un "canvi d'intelocutor" a Catalunya.
"Es un problema agut, però si apostem per aquest canvi i per la convivència podrem donar la volta a la factura econòmica que ens ha deixat el procés" i "entre tots fer que Catalunya i Barcelona torni a ser un pol d'inversions".
Defensa el 155
La vicepresidenta ha defensat que l'aplicació de l'article 155 ha servit per "recuperar aquesta normalitat" i ara "és fonamental que el govern que surti de les urnes respecti la legalitat, ja no per les mesures que hagi d'adoptar el govern de l'Estat, sinó perquè és imprescindible per a Catalunya".
"Cal evitar que el dany que ha estat molt agut es converteixi en crònic" i que "la legalitat i torni Catalunya i Barcelona al seu creixement", ha dit.
A l'acte d'Albiol i Sáenz de Santamaría amb empresaris del sector turístic, hoteler, hosteler i del comerç també hi ha estat present el delegat del govern espanyol a Barcelona, Enric Millo.
Entre els representants del món empresarial, el president del Gremi d'Hotelers, Jordi Clos; el president de Turisme de Barcelona, Joan Gaspart, els presidents de diverses associacions de comerciants de Barcelona i el director del Gremi de Restauració, Roger Pallerols.
Xavier Garcia Albiol ha afirmat que ha estat una trobada que "ha aportat molt" i ha evidenciat "la necessitat d'un canvi" cap a la "confiança" a Catalunya, perquè el turisme "està patint les conseqüències del procés independentista" i "ha vit com es reduïa un 30% la seva facturació".
"És evident que l'única possibilitat que hi ha és un govern de la Generalitat que permeti recuperar el diàleg i la interlocució amb el govern d'Espanya", ha dit.
Segons Albiol, "quan el govern de la Generalitat és capaç d'anar de la mà del govern d'Espanya en sortim tots beneficiats".

Response: La vicepresidenta del govern espanyol, Soraya Sáenz de Santamaría, adverteix que les eleccions del 21-D són una gran ocasió per intentar revertir el mal econòmic que ha causat l'independentisme. Demana que s'abandoni el camí de la il·legalitat, perquè provoca una caiguda del 30% en la facturació al sector turístic i un augment de l'atur del 7,5%.


Instruction: Explica'm de manera resumida les idees principals del text següent:

Context:
El Departament de Salut ha alertat aquest dijous que el confinament empitjora la salut mental i augmenta el sedentarisme.
És una de les conclusions del 'Qüestionari de salut en temps de confinament pel coronavirus" que l'Agència de Salut Pública, ESADE i IDIAP Jordi Gol han fet a 37.810 persones.
L'enquesta indica que el percentatge de població que refereix simptomatologia ansiosa és quatre vegades més gran que abans del confinament, i que la que refereix símptomes de depressió i malestar emocional s'ha triplicat.
També es triplica el consum d'hipnosedants prescrits, i el de no prescrits augmenta 10 vegades.
La població entre 16 i 44 anys és el grup més afectat, amb el doble de simptomatologia de depressió, ansietat i malestar emocional.
El secretari de Salut Pública, Josep Maria Argimon, ha insistit en la necessitat d'evitar un nou confinament, ja que és un tractament "molt agressiu".
"L'hem d'evitar per moltes raons, però també per la nostra salut", ha afirmat davant els resultats d'aquest estudi.
"El confinament és el tractament per no contagiar-se, però només hi hem d'arribar quan tinguem problemes assistencials importants", ha indicat.
Depressió, ansietat i malestar emocional
Segons es desprèn de l'estudi, i en referència a la depressió, moderada o alta, un 22,8% de les persones enquestades manifesta haver-ne tingut símptomes, una xifra que triplica la prevalença del 7,6% publicada a l'Enquesta de Salut de Catalunya (ESCA) de l'any 2018.
Pel què fa a l'ansietat, un 26,9% n'ha tingut símptomes.
Aquest xifra és fins a quatre vegades superior a la prevalença d'ansietat crònica observada per Catalunya en l'enquesta de Salut d'Espanya (ENSE) de l'any 2017.
I també es triplica la simptomatologia de malestar emocional, amb un 74,8% durant el confinament respecte el 26,2% obtingut amb la mateixa escala en l'ESCA del 2018.
Aquests resultats, afirmen els responsables del qüestionari, es poden relacionar amb l'increment d'ús d'hipnosedants (tranquil·litzants, sedants i/o somnífers) en els darrers 30 dies.
Un 17,7% de la població refereix haver-ne fet ús amb recepta mèdica (un percentatge tres vegades superior al 5,9% obtingut a l'enquesta EDADES de 2017) i fins a un 6,5% de la població refereix haver-ne consumit sense recepta mèdica (10 vegades més que el 0,6% obtingut a la mateixa enquesta de 2017).
Altres conclusions de l'informe són que s'ha reduït "de forma significativa" la població que fuma cànnabis (de l'11,9% a l'EDADES 2017 al 3,7%), que la prevalença de consum de risc d'alcohol augmenta (de 8,6 a 9,1%) i que el percentatge de persones que fumen disminueix del 25,6% al 23%, tot i que el 40% de les persones que ja fumaven abans del confinament, declaren haver fumat més.
Dues hores més asseguts cada dia
El qüestionari també permet concloure els seus responsables que el sedentarisme ha augmentat en un 15%, i que puja dues hores la mitjana d'estona que es passa assegut, de 5 a 7,1.
Durant el període de confinament, l'enquesta mostra que el 50,2% de la població ha estat asseguda més de 6 hores al dia.
Abans del confinament era el 35,3%.
L'activitat física també ha disminuït durant la crisi de la pandèmia si comparem el 34,8% de persones que manifesten tenir un nivell baix d'activitat física amb el 17,9% observat en l'ESCA del 2018.
Aquesta disminució és similar tant en homes com en dones com entre els diferents grups d'edat.
37.810 persones residents a Catalunya de més de 15 anys van respondre l'enquesta en línia entre el 21 d'abril i el 20 de maig.
El 74% eren dones, el 57,3% tenien estudis universitaris i un 60,9% estaven actius laboralment.
Salut afirma que els resultats de l'enquesta confirmen que la mesura de confinament, tot i ser molt efectiva per a la protecció davant el contagi, té un cost "elevat" per a la salut mental de les persones, a banda del social i l'econòmic.

Response: L'enquesta de Salut realitzada després del confinament indica que l'ansietat, la depressió i el consum de somnífers ha augmentat en grans quantitats després d'aquest, així com el sedentarisme. Aquests resultats s'han vist sobretot entre les persones de 16 a 44 anys. El confinament ha estat eficaç frenant la pandèmia, però ha tingut un gran impacte a la nostra salut mental.


Instruction: Explica'm de manera resumida les idees principals del text següent:

Context:
El secretari general del PSOE, Pedro Sánchez, ha traslladat aquest dimecres al líder del PP, Mariano Rajoy, que no podrà disposar amb els vots dels diputats socialistes ni per a la seva investidura ni per a dotar d’estabilitat un hipotètic govern del PP, tot i que ha assegurat que el PSOE donarà el millor de si mateix per desbloquejar la situació.
En roda de premsa després de la reunió que han mantingut al Congrés, Sánchez ha emplaçat a Rajoy a buscar suports entre els seus ‘aliats potencials’.
En aquest sentit ha emplaçat Rajoy a ‘recórrer el camí’ del 137 al 176 mitjançant el diàleg i la negociació amb altres forces.
‘Nosaltres no negociarem res amb Rajoy, podem dialogar el que vulgui, però la posició del PSOE és coneguda’, ha dit.
En el segon aniversari de la seva proclamació com a secretari general del PSOE, Sánchez ha afirmat que la d’aquest dimecres aquesta ha estat una ‘reunió cordial’ que ha durat una hora i 20 minuts –la que van fer després del 20-D en va durar 30- i han parlat sobre la ronda de consultes de Rajoy amb altres grups, sobre l’acció de govern i sobre la posició del PSOE respecte a una eventual investidura.
Respecte a la investidura, Sánchez ha expressat la seva ‘preocupació’ pel fet que després de 16 dies Rajoy ‘no ha aconseguit ni un escó més’ dels 137 diputats que va obtenir el 26-J, i ha recordat al líder del PP que no pot comptar amb el vot favorable o l’abstenció del PSOE ni per a la investidura ni per a dotar d’estabilitat un possible govern del PP.
Per això l’ha emplaçat a buscar suports entre els seus ‘aliats potencials’, també a Convergència.
‘Ja no té la majoria absoluta i per tant ha de saber llegir els resultats electorals de manera completa’, ha dit, perquè els espanyols ‘no li han donat una majoria suficient per governar amb el seu programa electoral’.
Per això ha demanat a Rajoy que obri ‘un diàleg i una negociació seriosa’ que ‘s’ha de basar en propostes, i no en amenaces o xantatges’.
El pròxim govern, ha dit, ‘no ha de ser continuista’ i Rajoy ‘ha d’interpretar el grau de canvi que necessita per aconseguir el govern estable que necessita’.
L’ha emplaçat a buscar aquests suports ‘entre els aliats potencials’ del PP, on ‘no hi és el PSOE’.
Amb tot, ha traslladat un ‘missatge de confiança’ a la ciutadania perquè malgrat que ‘vivim temps complexos’ i hi ha un panorama ‘fragmentat’ de les Corts, el ‘diàleg i la capacitat d’acord’ és el que pot desbloquejar la situació actual.
‘La democràcia té els seus temps i terminis’ i el PSOE farà ‘el que estigui a la seva mà’ perquè hi hagi govern.
Sánchez no ha descartat presentar la seva alternativa, tot i que ha apuntat que ara ‘és el temps de Rajoy’.
Segons ha dit, el PSOE ‘estarà a la solució, i cal respectar els temps i els terminis, i el PP i Rajoy ha d’articular una majoria suficient per a un govern estable’.
També ha expressat la seva preocupació per la situació dels comptes públics de l’Estat després de l’aprovació d’uns pressupostos ‘electoralistes’ on va incomplir els acords amb Brussel·les, fet que ara l’ha portat a anunciar ‘un augment d’impostos encobert a través de l’Impost de Societats’.
‘Estic convençut que si el plantejament de la política econòmica continua ens veiem abocats a un nou augment d’impostos i retallades de l’estat del benestar’, ha dit.
També han parlat de Catalunya i el líder del PSOE ha plantejat la seva ‘preocupació’ pel ‘deteriorament’ de les relacions institucionals, i l’ha emplaçat a resoldre la qüestió catalana mitjançant el ‘diàleg, la negociació i les propostes’ perquè ‘és hora d’estendre ponts’ i ‘no té sentit’ que continuï donant l’esquena a les institucions catalanes.
Per això ha tornat a demanar que s’obri la ponència de la reforma constitucional per resoldre aquesta i altres qüestions com el finançament.
A més, Sánchez ha fet públic que demanarà que el govern en funcions se sotmeti al control de les cambres malgrat que no hi hagi govern constituït.
Ciutadans s’abstindrà
Per la seva banda, el líder de Ciutadans, Albert Rivera, havia dit i repetit durant la campanya electoral del 27-J que no faria president a Mariano Rajoy.
Tanmateix, aquest matí ha assegurat que el seu partit s’abstindrà a la segona votació de la investidura de Rajoy.
‘El pla B del govern en minoria del partit que ha guanyat les eleccions és l’única alternativa al bloqueig.
No li donarem suport, ni entrarem en aquest govern, però hem de triar entre allò dolent i allò menys dolent’, s’ha justificat Rivera.
Rivera ha instat al PSOE fer un pas similar per ‘posar en marxa’ l’estat espanyol.
El líder de C’s ha definit l’abstenció com a ‘tècnica’.

Response: Pedro Sánchez ratifica la postura del partit Socialista davant d'una investidura o un possible govern del PP, de manera que demana als populars que deixin de banda les amenaces i se centrin en el diàleg. També ha transmès la seva preocupació per la situació catalana i els pressupostos incomplets. D'altra banda, Ciutadans confirma que s'abstindran a les votacions.


Instruction: Explica'm de manera resumida les idees principals del text següent:

Context:
Oriol Junqueras, Raül Romeva, Jordi Sànchez i Jordi Cuixart ja són a Lledoners.
Han entrat a la presó del Bages en dos vehicles dels Mossos sense logotip -una furgoneta vermella i una de blanca-, custodiades per dos cotxes més, també sense logotip.
Abans d'arribar a Lledoners han fet parada a Brians II -anteriorment també s'han aturat a la presó de Ponent, a Lleida- on han passat a estar sota custòdia dels Mossos d'Esquadra.
Des d'allà han viatjat cap a Sant Joan de Vilatorrada en vehicles de la policia catalana.
— NacióPolítica (@naciopolitica) 4 de juliol de 2018
Poques hores més tard, Dolors Bassa i Carme Forcadell han arribat a la presó del Puig de les Basses de Figueres.
La Guàrdia Civil s'ha encarregat de traslladar l'exconsellera i l'expresidenta del Parlament fins al centre penitenciari, on han arribat enmig d'una gran expectació mediàtica aquest dimecres quan passaven cinc minuts d'un quart de cinc de la tarda.
A l'entrada, els esperaven una quinzena de persones amb crits de 'consellera' i 'presidenta'.
Durant el viatge han fet una parada tècnica a la presó de Zuera, a Saragossa, després d'abandonar la presó d'Alcalá Meco, on han estat internes durant més de tres mesos.
El primer gest del govern espanyol per rebaixar la tensió amb Catalunya està a punt de culminar.
El trasllat és el primer moviment que materialitza el govern de Pedro Sánchez després que el jutge Pablo Llarena hagi encaminat la instrucció del cas, i es produeix pocs dies abans de la reunió de Sánchez amb el president de la Generalitat, Quim Torra, el proper 9 de juliol.
El sobiranisme no ha adoptat una actitud contemplativa davant l'esperat trasllat, un dret reclamat per les famílies i els propis presos.
Òmnium, l'ANC i l'Associació Catalana de Drets Civils es feliciten per l'acostament d'Oriol Junqueras, Raül Romeva, Jordi Sànchez, Jordi Cuixart, Dolors Bassa, Carme Forcadell, Quim Forn, Jordi Turull i Josep Rull, sobretot per les facilitats que es concedirà als familiars i els advocats.
No obstant això, ni les entitats ni els partits consideren el trasllat una victòria ni una concessió.
Ja s'han anunciat mobilitzacions per incidir en el discurs de l'alliberament: "No us volem prop de casa, us volem a casa".
Concentracions de suport als presos
La rebuda dels presos polítics ja té dia i hora.
En el marc dels actes davant de les presons, l'Associació Catalana de Drets Civils -que aplega les famílies dels presos- ha demanat prudència i civisme, i que la ciutadania no talli carreteres: "Hem de garantir que el trasllat es faci amb tota la seguretat".
De fet, fer efectiu el trasllat és la seva principal preocupació, han reconegut.
Els destins "més adients"
Serveis Penitenciaris ha escollit Puig de les Basses i Lledoners per considerar que que aquests centres són "els destins més adients".
Com tots els interns que ingressen a una presó, els dirigents independentistes seran conduits al mòdul d'ingressos, on faran una sèrie de tràmits, com ara la identificació, la visita mèdica i les entrevistes de l'equip.
Després seran ubicats on es determini, tot i que sempre serà un mòdul ordinari adequat al seu perfil.
L'únic que canvia és que no participaran en activitats especialitzades d’intervenció en un delicte, ja que no estan penats.
No obstant això, sí que poden participar en la resta d’activitats formatives, esportives, artístiques o laborals.
L'Associació Catalana de Drets Civils -que aplega les famílies dels presos- demana prudència i civisme, i que la ciutadania no talli carreteres
Lledoners és una presó on els mòduls s'organitzen d'acord amb el model de participació i convivència.
De fet, és l'única de Catalunya amb aquest funcionament.
Això significa que els presos s'organitzen en comissions que s'escullen mitjançant votació democràtica, i que aquestes fan propostes que, en cas que tirin endavant, s'executen conjuntament amb els professionals de tots els àmbits, ja sigui funcionariat, educadors o psicòlegs.
Per això, es considera que són centres que milloren en clima social dels interns, dels professionals i que redueixen la conflictivitat.
En els dos centres el règim de visites serà el mateix que fins ara.

Response: Els mateixos presos polític, juntament amb els seus familiars, van sol·licitar el trasllat d'Alcalá Meco a Lledoners (a prop de Barcelona), on podran participar en activitats formatives, esportives, artístiques, etc. El trasllat ha estat acompanyat amb expectació mediàtica i crits de llibertat. Dimecres a les 19.00h es farà una marxa fins a Lledoners.


Instruction: Explica'm de manera resumida les idees principals del text següent:

Context:
Albert Rivera, entre Félix Ovejero i Juan Carlos Girauta, en acabar el míting central.
Foto: Jordi Borràs/ND
Si un partit hi ha al Parlament de Catalunya identificat amb l'unionisme i/o l'espanyolisme, aquest és, sens dubte, Ciutadans (C's).
Això ho saben a Cornellà, Nou Barris i, també, al carrer Tuset.
Sis anys després del seu naixement, la formació ha fixat nítidament la seva imatge en bona part del seu electorat potencial.
Ara, de cara a les eleccions de diumenge vinent, té expectatives de créixer, i vol fer-ho a partir de la captació del votant que es va emocionar amb l'#AcampadaSol i la #SpanishRevolution, aquell que diu pestes de "la casta política" i que vol reformar Espanya de cap a peus.
"Calen reformes!", "No som iguals que els altres partits!", "Es poden fer les coses d'una altra manera!", "El sistema de partits està més preocupat per ell mateix que pels ciutadans!"..., han estat algunes de les consignes llançades per Albert Rivera des de l'auditori del Conservatori del Liceu, on C's hi ha celebrat el seu míting central.
Amb to serè, apel·lant a la raó més que no pas a les vísceres, davant d'un públic selecte, culte, universitari, ha raonat: "No s'ha de posar Espanya potes enlaire, s'ha d'arreglar.
Quan una cosa es trenca, s'ha d'arreglar, i si no ho fan ni Rajoy ni Rubalcaba, serem nosaltres!"
Rivera ha traslladat avui un missatge de reformisme ben entès.
Si, davant la crisi que viu Catalunya, l'independentisme proposa sortir de l'Estat espanyol, C's opta per "tenir un pla per a Espanya", per "transformar-la", per ordir una estratègia que "canviï aquest país des de Catalunya", tot i que pugui semblar "una paradoxa", reconeix el propi Rivera.
"La tercera via espanyola és possible que tingui l'origen a Catalunya!", ha arribat a afirmar.
Ciutadans, doncs, ha orientat tots els seus esforços en captar el votant progressista desencisat amb el PSC, en aquell que reconeix la República com una època positiva per a Espanya i que creu que la Constitució és un bé suprem que cal preservar, i respectar.
També un votant jove, o que se sent jove, que si hagués nascut a Jerez de la Frontera hauria acampat sense cap mena d'inconvenient a la plaça del poble, però que no ho ha acabat de fer a Terrassa perquè l'independentisme s'ha mesclat amb el moviment indignat.
Com a mostra de la seva joventut, el propi candidat.
O bé la número 4 per Barcelona, Inés Arrimadas (foto).
Cañas, el diputat que a Twitter ha polemitzat més amb l'independentisme 2.0, no ha agafat el micro.
No calia.
La reivindicació de l'escolarització en castellà i les crítiques a TV3 han surat en l'ambient durant les dues hores llargues que ha durat l'acte, sense conformar en cap moment la part central del missatge.
Com el valor als militars, l'unionisme/espanyolisme a C's ja se li pressuposa.
"Quin referèndum?"
Si el PP fa ostentació del seu espanyolisme amb banderes per tot arreu, C's opta per donar-lo per descomptat.
I, des d'aquesta tarima, s'adreça "a la raó", no pas a les banderes.
"C's és la veu de la Constitució al Parlament", proclama Rivera amb vehemència.
I quina postura adopta envers d'un hipotètic referèndum d'independència?
"Quin referèndum?", es pregunta, insolent.
Més clar, l'aigua.
Aplaudiments més sorollosos, impossibles.
Els periodistes Arcadi Espada i Juan Carlos Girauta, i l'advocat Javier Nart, amb la seva participació activa al míting, així com la intervenció del còmic Albert Boadella al vídeo electoral, ha evidenciat la reconciliació dels "pares fundadors" amb el partit que van endegar.
Benestants, cultes, indignats.
El 2006 van desmarcar-se del partit que havien arrencat.
Ara hi tornen, com el fill pròdig que va acabar tornant a casa, i reivindiquen "la raó il·lustrada", en paraules d'Espada.
Fins a vuit diputats, els donen les enquestes.
"El 25 de novembre, aneu amb el vostre somni a l'urna, perquè tenim dret a ser catalans dins d'Espanya i dins d'Europa", pronuncia Rivera com a frase de tancament.
I promet: "Complirem!".
Foto: Jordi Borràs/Nació Digital

Response: En el discurs anterior a les votacions del 25 de novembre, de les quals, segons les enquestes, obtindrà vuit diputats, Ciutadans es lucra de voler arreglar Espanya i acusa la resta de partits de no pensar en els ciutadans del país. Durant el discurs ha volgut transmetre la seva fidelitat a la Constitució i ha omès el referèndum.


Instruction: Explica'm de manera resumida les idees principals del text següent:

Context:
Els Premis Butaca de Teatre de Catalunya han coronat en la seva 20a edició 'L'orfe del clan dels Zhao' de la companyia La Perla 29 que ha aconseguit els sis guardons als que optava: millor muntatge, direcció per Oriol Broggi, actor per Julio Manrique, actor de repartiment per Pablo Derqui, il·luminació per Pep Barcons i vestuari per Berta Riera.
'Germans de sang' ha estat premiada com a millor musical, 'Llibert', de la companyia Les Llibertàries, millor obra de petit format i Clara Segura, millor actriu pel seu paper a 'La rosa tatuada'.
'Un aire de família' partia amb més nominacions acumulant-ne set i no n'ha rebut cap.
A la gala dels Premis Butaca de Teatre de Catalunya celebrats en aquesta ocasió al Teatre Principal, l'obra dirigida per Broggi i de La Perla 29, 'L'orfe del clan dels Zhao', que es va interpretar al Teatre Romea, ha estat la gran triomfadora aconseguint tots els sis guardons pels quals estava nominada.
Broggi ha manifestat al recollir el premi que aquest va ser un espectacle molt especial i difícil i que per això estava especialment content que guanyés els Premis Butaca.
Manrique, que ha rebut el guardó a millor actor no l'ha pogut recollir i l'ha agraït en una connexió telefònica.
'Llibert' ha estat considerada pels espectadors el millor espectacle de petit format, i la colpidora obra de Gemma Brió també s'ha endut el Butaca a millor text.
Brió ha criticat que "hi ha molta gent que no és de la professió i alguns que sí que ho són que tenen l'absurda idea que el teatre s'ha de mantenir per si mateix i no s'ha de subvencionar".
"La cultura de la subvenció està mot de moda i s'associa gairebé sempre a teatre i no a les grans marques de cotxe per exemple", ha afegit.
El premi al millor espectacle de dansa ha reconegut 'Capricis' d'Angels Margarit i la companyia Mudances, i el de espectacle familiar, 'Moby Dick'.
Pel que fa a la part femenina de la gala, el premi a millor actriu ha estat per a Clara Segura, pel seu paper a 'La rosa tatuada', de Tenesse Williams.
Segura l'ha agraït a tots els espectadors "perquè tot i les situacions d'austeritat encara inverteixen amb els seus 20 o 30 euros en cultura, encara van al teatre i fan un esforç per anar al teatre i omplir-los".
La millor actriu de repartiment ha estat Mar Ulldemolins, per la seva aparició a 'El joc de l'amor i de l'atzar', i la millor actriu de musical Mone Teruel, per la seva interpretació a 'Marry me a little'.
'Germans de sang'
Pel que fa al teatre musical, el millor muntatge d'aquest gènere ha estat per 'Germans de sang', que també ha aconseguit el guardó al millor actor de musical per a Benjamí Conesa.
Virginia Martínez, actriu de 'Germans de sang', ha destacat al recollir el guardó al millor musical que "el teatre català està aconseguint suplir amb el seu bon saber fer aquesta manca de mitjans materials".
'Informe per a una acadèmia', que optava a sis premis, se n'ha endut dos: millor composició musical per Sílvia Pérez Cruz i millor escenografia per Jordi Queralt.
'Doña Rosita la soltera' i 'El caballero de Olmedo', que optaven igualment a sis premis, se n'han endut un cada un: millor caracterització per a Núria Llunell i millor disseny d'espai sonor per a Roc Mateu, respectivament.
Un dels moments més emotius ha estat quan l'actriu Rosa Novell ha rebut el Premi Honorífic Anna Lizaran en reconeixement per la seva trajectòria amb el públic dret aplaudint.
S'ha volgut reconèixer l'àmplia carrera de Novell, que va començar el 1974.
Amb l'espectacle 'L'última trobada' de Sándor Márai, adaptada i dirigida per Abel Folk, al Teatre Romea, Novell ha protagonitzat un emotiu retorn als escenaris després d'una greu malaltia que l'ha deixat pràcticament cega.
El Premi Honorífic Anna Lizaran se suma als guardons que l'actriu ja acumula, com el Premi Nacional d'interpretació el 1988 i la Creu de Sant Jordi el 2007.
Al rebre'l, Novell, molt emocionada, ha donat les gràcies als amics i a la professió i a la seva família que ha estat al seu costat en tota aquesta "nova vida" que ha començat després de la seva greu malaltia.
"Ara sóc una altra Rosa i espero seguir fent-ho bé i us aviso, a mi no em traureu d'aquí o sigui que l'any que ve prepareu un nou premi i jo el vindré a recollir".
Novell ha començat al seu discurs donant les gràcies en primer lloc a Anna Lizaran, qui dóna nom al premi, a qui ha assegurat que recordarà sempre.

Response: Els Premis Butaca de Teatre de Catalunya celebraven el seu 20è aniversari a la seva última edició. Durant l'acte, l'obra "L'orfe del clan dels Zhao" ha rebut sis guardons. El premi a millor espectacle ha estat per a l'obra "Capricis", i la millor actriu ha estat Clara Segura. El moment més sentimental ha estat el Premi Honorífic a Rosa Novell.


Instruction: Explica'm de manera resumida les idees principals d'aquest text:

Context:
Un dels joves agredits en un portal del barri de Sants durant les manifestacions per Can Vies el maig del 2014 ha assegurat aquest dijous que un dels nois que era dins del vestíbul va ser colpejat pels Mossos d'Esquadra al cap, i que la "pluja de bastons va ser molt exagerada i desproporcionada".
Segons ell, un noi va sortir del portal amb sang rajant del cap, ferida que no tenia abans que entressin els antiavalots al bloc de pisos de la plaça de Sants.
Els cinc mossos acusats s'enfronten a penes de fins a 13 anys de presó i inhabilitació definitiva com a policies.
En la segona sessió del judici ha declarat un dels joves que era dins del portal.
Tot i que va rebre algun cop no va tenir ferides de consideració i no va presentar cap denúncia.
El noi ha explicat que estava fora del portal parlant amb un dels joves ferits després mentre la zona de la plaça de Sants estava "tranquil·la".
De cop, van veure els antiavalots corrent cap a ells i es van introduir al portal per refugiar-se, seguits dels agents.
"Van entrar carregant", ha explicat, sense que els agents identifiquessin els joves.
La "pluja de cops" els va causar "pànic" i quan van sortir tots del portal hi havia diversos ferits, un d'ells amb un fort trau al cap acabat de produir-se.
Una altra noia que era dins del portal ha declarat de forma bastant més confosa.
Era veïna del bloc i ha explicat que es va passar dues hores al portal xerrant amb altres veïns i deixant entrar a joves que eren a la manifestació, tot i que ella no prestava gaire atenció al que passava fora.
No ha sabut concretar si els joves que finalment van rebre cops dels Mossos havien estat abans al portal i si eren ells els que suposadament, com diu la policia catalana, entraven i sortien del portal per llençar objectes als antiavalots.
Sí que ha explicat que quan van entrar els agents al portal hi havia unes deu persones més dins, i que es van sentir "acorralats".
Així, ha explicat que va rebre algun cop de porra, però no ha sabut concretar si la resta de gent també en va rebre.
En acabar l'incident, va ajudar a curar un dels joves ferits a l'orella.
Durant aquesta sessió també han declarat cinc periodistes que van veure parcialment l'incident, tot i que la redactora que es va quedar dins del portal mentre els mossos colpejaven no ha acudit al judici.
Tots han explicat que a aquelles hores, prop de la mitjanit del 27 al 28 de maig, la zona de la plaça de Sants estava relativament tranquil·la, després de forts incidents, i que no veien a manifestants llençant pedres als Mossos i amagant-se al portal.
En veure els antiavalots anar cap al portal o sentir els crits dels joves de l'interior, van apropar-s'hi i van poder veure en part el que passava dins, sobretot cops de porra dels agents als joves, que en sortir presentaven algunes ferides, un d'ells al cap.
Un dels periodistes va veure cops de porra "de dalt a baix" i un altre ha explicat que els joves van sortir del portal amb "cara de pànic".
Un fotògraf també ha explicat que va sentir "crits de terror molt forts" procedents de l'interior del portal i que els joves "van rebre per totes bandes".
En canvi, els quatre mossos que han declarat com a testimonis han dibuixat un panorama més violent just abans de l'incident.
Han explicat que diversos joves van atacar una línia policial per l'esquena i es van amagar al portal, i després van entrar-hi uns altres joves, els agredits posteriorment.
En canvi no van veure cap cop de porra vertical o dirigit al cap. De fet, un dels escuders que va entrar al portal, que no està acusat, ha explicat que ell només va veure un cop de porra dirigit per sota els genolls.
El judici continuarà i acabarà el proper 18 d'abril amb la possible declaració de la periodista que era dins del portal i les conclusions i informes finals.

Response: Un dels joves agredits el 2014 pels mossos assegura que els van colpejar de manera brutal i que un va sortir amb una ferida al cap. Una veïna ha explicat que va acollir alguns joves al portal de casa i els va ajudar a curar-se. Alguns periodistes que van presenciar el succés afirmen que se sentien crits i cares de pànic.


Instruction: Explica'm de manera resumida les idees principals d'aquest text:

Context:
Brussel·les ha recomanat als estats membre de la Unió Europea que vacunin primer els sanitaris i els majors de 65 anys contra la covid-19.
Tot i això, la Comissió Europea ha admès aquest dilluns que aquesta decisió està en mans dels governs europeus.
En una compareixença a l'Eurocambra, la subdirectora general de la Direcció General de Salut de la CE, Sandra Gallina, ha reiterat que no esperen tenir les primeres dosis de la vacuna fins a finals d'any.
Segons Gallina, AstraZeneca, Moderna i Biotech són les farmacèutiques millor posicionades aconseguir la primera vacuna efectiva.
Mapes interactius
MAPES Més del 10% dels residents en geriàtrics catalans han mort pel coronavirus
Consulta en mapes i taules interactives en quines comarques s'han produït més defuncions en residències, on tenen més pes respecte la mortalitat total o com ha evolucionat l'impacte en aquests centres
L'OMS assegura que la contaminació de l'aire empitjora els casos de Covid-19
La Regió Europa de l'Organització Mundial de la Salut (OMS) ha recordat aquest dilluns, que la contaminació de l'aire empitjora el pronòstic de la Covid-19.
En aquest sentit, ha insistit en la necessitat de millorar els nivells de pol·lució i ha destacat com les mesures implantades per fer front crisi generada per aquest virus, han aconseguit reduir-ne els nivells a les ciutats.
Especialment, els nivells d'òxid de nitrogen, un contaminant molt relacionat amb el trànsit, el qual s'ha vist reduït de manera substancial pel tancament d'activitats per contenir la transmissió del coronavirus.
De fet, les dades europees d'algunes ciutats han mostrat una reducció del voltant del 50%, i en alguns casos fins al 70%, en els nivells d'òxid de nitrogen, en comparació amb els valors previs a la pandèmia.
"La Covid-19 ha estat una tragèdia però, al mateix temps, ens ha brindat una oportunitat sense precedents per evidenciar com les polítiques relacionades amb el transport i la forma en què les persones treballen, estudien i consumeixen es podrien capitalitzar a mesura que avancem col·lectivament cap a una "nova normalitat" que podria generar beneficis per al medi ambient i la salut", ha asseverat l'organisme de Nacions Unides.
La intenció de millorar la qualitat ambiental a llarg termini, més enllà de la pandèmia, es reflecteix en el "Manifest per a una recuperació saludable de la Covid-19" de l'OMS, que té com a objectiu reduir la contaminació de l'aire i destacar els beneficis per la salut que té una millor qualitat de l'aire.
Aquest manifest segueix a una crida realitzada al maig pel secretari general de Nacions Unides, António Guterres, que va demanar aprofitar l'oportunitat per millorar la contaminació que ha brindat la Covid-19.
I és que, segons el parer de l'OMS, millorar la qualitat de l'aire pot millorar la mitigació del canvi climàtic i assolir els Objectius de Desenvolupament Sostenible.
A més, a llarg termini també protegirà la salut i la resiliència dels nostres sistemes de salut, "sense deixar ningú enrere".
"La Covid-19 ha tingut un impacte devastador a tot el món, però les mesures de resposta no només han protegit la nostra salut, sinó que també han aconseguit millores a curt termini en la qualitat de l'aire.
Amb una acció planificada i sostenible contra la contaminació podrem reduir la càrrega de malalties a llarg termini i el canvi climàtic, millorant dràsticament la qualitat de vida dels ciutadans", ha tancat el director regional de l'OMS per a Europa, Hans Henri P. Kluge.
Mapes interactius
MAPES Més del 10% dels residents en geriàtrics catalans han mort pel coronavirus
Consulta en mapes i taules interactives en quines comarques s'han produït més defuncions en residències, on tenen més pes respecte la mortalitat total o com ha evolucionat l'impacte en aquests centres
Entrevista
Josep Maria Argimon: «Avui no tenim dades, ni de bon tros, per pensar en un confinament»
El secretari de Salut Pública sosté que la situació és "estable", però que cal fer baixar la corba de contagis tenint en compte que poden créixer al setembre, quan el curs escolar ha de començar "sí o sí"
coronavirus
Els factors que més augmenten el risc de morir per coronavirus
Un estudi realitzat a nivell estatal detecta fins a 17 variables que constitueixen factor de risc
coronavirus
Així hem de guardar les mascaretes a casa entre ús i ús
El lloc on la guardem i com ho fem és vital per poder-la reutilitzar
Tota l'actualitat, minut a minut
Segueix, en directe, el que està passant a Catalunya i al món

Response: No s'espera tenir les primeres dosis de les vacunes per a la covid fins a finals d'any, però hi ha estudis que indiquen que les mesures que s'han pres han estat beneficioses en diversos aspectes. Per exemple, ha disminuït en gran quantitat la pol·lució a l'aire, cosa que beneficia la nostra salut i el medi ambient.


Instruction: Explica'm de manera resumida les idees principals d'aquest text:

Context:
L’Ajuntament d’Ivars d’Urgell ha manifestat, en un comunicat, el seu malestar per la resolució final del PUOSC 2020-24 «Tant per la minsa assignació de recursos econòmics com la manca de transparència, objectivitat i rigor alhora d’aplicar els criteris de puntuació.»
Fins al punt de considerar que «La resolució definitiva del PUOSC 2020-2024 suposa uns menyspreu absolut de la Generalitat de Catalunya vers el municipi Ivars d’Urgell.»
Segons ha explicat, a posteriori, a VilaWeb Mollerussa l’alcalde d’Ivars d’Urgell, Joan Carles Sánchez, el consistori està estudiant diverses accions.
Sánchez diu que estan comparant les assignacions amb altres municipis, ja que creuen que s’ha donat «un cúmul de possibles errors».
Un afecta a les al·legacions ja que, després d’estar assessorats pels mateixos tècnics del PUOSC, aquestes no apareixen enlloc.
«És com si no les haguessin mirat» les al·legacions que va presentar Ivars, apunta l’alcalde.
Sánchez tampoc entén els criteris de valoració aplicats, ja que «el que valoren a Vallverd, no ho valoren a Ivars».
Per tot plegat. l’alcalde d’Ivars d’Urgell no veu viable la nova casa de la vila si no es modifica l’assignació del PUOSC, al temps que «demanem explicacions» de perquè s’ha actuat d’aquesta manera amb Ivars.
Inversions i ajuts
En l’escrit es detalla que l’assignació d’ajut per inversions per a l’obra més important que plantejava Ivars d’Urgell, la reforma i ampliació de la casa de la vila, és molt baixa (51.784,97 euros per un pressupost de 308.925,98).
I s’assigna a l’anualitat 2020, el que obliga a executar i justificar l’obra durant el 2021.
Una actuació que, entre la necessitat de buscar altres fonts de finançament i el temps material per fer-ho, des d’Ivars apunten que «Evidentment la Generalitat de Catalunya sap que això és pràcticament impossible, de forma que està incitant a més a que l’ajuntament es vegi obligat a desistir de l’ajut.»
Sense justificació i discriminatòria
La crítica del consistori ivarsenc va més enllà al considerar que «La resolució del PUOSC mostra com no s’ha atès ni contestat cap de les al·legacions presentades per l’Ajuntament d’Ivars d’Urgell.»
Hi ho justifiquen amb dos raonaments.
Un, dient que «per una banda la resolució publicada no inclou cap justificació de la desestimació de les al·legacions formulades pel consistori, a diferència dels altres municipis amb casuístiques similars on apareixen els motius.»
L’altra és més greu al considerar que «la resolució modifica la puntuació prevista inicialment però presenta un error gravíssim quan estableix que 3,7358 punts de puntuació general més 10 punts de puntuació específica dona com a resultat 19,7358 punts totals.
Aquest fet posa de relleu com malgrat tractar-se d’una convocatòria per concurrència competitiva s’han alterat i modificat les puntuacions de manera discrecional, sense objectivitat ni transparència.»
Obra necessàriaObra necessària
Per tot plegat, l’Ajuntament d’Ivars d’Urgell «no entén com una obra necessària i bàsica pel municipi no ha merescut atenció, puntuació ni suport per aquest PUOSC.»
Es recorda que que es tracta de «obra pendent des de fa dècades i que ha de substituir l’actual que es troba fora d’ordenació segons el planejament vigent, amb accés no adaptat i energèticament ineficient.»
I incideix en que «El mateix PUOSC sí que ha previst inversions superiors per a projectes d’altres municipis que també preveuen ampliacions i reformes de cases consistorials.»
Tres projectes
Per últim, en l’escrit es detalla que l’Ajuntament d’Ivars d’Urgell va presentar un total de tres projectes a la convocatòria del PUOSC 2020-2024.
A banda del projecte d’inversió de la “Reforma i ampliació de l’ajuntament” al que se li assigna un ajut mínim de 51.784.97, també va presentar el projecte “Ampliació, vestidors i millora de la seguretat del casal l’Espiga, de Vallverd” que no ha rebut cap assignació econòmica.
I un tercer projecte per “Ampliació de les piscines municipals a Vallverd” a la línia de petits municipis al que se li assigna 120.000 euros.
Tot plegat fa que, segons la resolució definitiva del PUOSC, l’Ajuntament d’Ivars rebrà de la Generalitat «tan sols 171.784,97 euros per inversions durant els propers 4 anys, essent aquest xifra molt inferior respecte a la mitjana catalana i respecte els municipis amb el mateix rang de població.»resolució definitiva
El Pla d’Urgell, el que rep menys
La resolució definitiva del PUOSC tampoc ha estat favorable al Pla d’Urgell ja que és la comarca de la demarcació de la Vegueria de Lleida (que inclou sis comarques de la plana de Ponent) que rep menys dotació econòmica, tant en l’apartat de Petis municipis (1.774.177,84 euros) com la de Línia general (3.606.236,68) i en el Total (5.380.414,52).
I ho rep tot i ser la tercera més poblada de la Vegueria, on, per contra, les dues més poblades, el Segrià i la Noguera, són les que reben més dotació econòmica.

Response: Ivars d'Urgell se sent menyspreat per la Generalitat després de la resolució definitiva del PUOSC-2020-24. El consistori pensa que hi ha d'haver algun error, ja que no se'ls ha explicat ni tan sols el motiu de la baixa assignació econòmica per als seus projectes, cosa que sí que s'ha fet amb altres municipis. Això ha causat bastant malestar.


Instruction: Explica'm de manera resumida les idees principals d'aquest text:

Context:
Sis dècades compleix aquest 2015 la Passió d'Ulldecona (Montsià).
Després de seixanta anys, el Patronat va apostar per la "modernització" de la Passió que es consolida aquest any amb la representació de dos versions en llengua catalana i llengua castellana completament "unificades".
Mateix text, mateixa escenografia, mateixa estructura.
Això ha estat gràcies a la revisió del text original de Josep Maria Junyent i Quintana, que es representava des de 1964 en castellà.
L'encarregat de la actualització i adaptació del text va ser el dramaturg Ignasi Roda.
El 2014 se'n va estrenar la versió catalana i aquest any es farà també la castellana.
La Passió es pot veure ja aquest diumenge i fins a l'1 de maig.
Amb la representació aquest 2015 de la nova versió castellana revisada pel dramaturg Ignasi Roda i l'estrena, l'any passat, de la nova versió en català, la Passió d'Ulldecona, al Montsià, acaba el seu "rentat de cara".
El nou text, una revisió de l'obra original de Josep Maria Junyent i Quintana de 1964, està adaptat als temps atuals.
Així ho ha destacat el president de la Passió d'Ulldecona, Jordi Carapuig.
"El text de Junyent i Quintana era d'una època en què hi havia molta religiositat i Igansi Roda ha agafat el text original i l'ha adaptat als temps actuals, donant més importància a la Magdalena i més importància a les dones", ha explicat.
La relació de Maria Magdalena i Jesucrist té un pes important en la nova Passió d'Ulldecona però també s'hi incorpora la figura de Barrabàs o papers molt naturals per als nens, entre altres.
Un dels aspectes més innovadors i a la vegada respectuós amb la tradició d'Ulldecona - on hi ha constància que ja es representava la Passió fa 500 anys- ha estat la incorporació del text manuscrit de la primera meitat del segle XVI, en concret de 1512, de l'acte del Davallament de la Creu de Jesús.
Es tracta d'un manuscrit trobat l'any 2013 dins del Llibre de Resolucions del Clero d'Ulldecona, a l'Arxiu parroquial municipal.
Tant en la versió catalana com la versió castellana, les representacions comencen pel final, amb aquest acte, i es fa respectant el català antic amb què va ser escrit.
150 persones la fan possible
La Passió d'Ulldecona és possible gràcies a unes 150 persones, 90 d'elles actors amateurs, que hi participen manera altruista.
Hi haurà 5 representacions en castellà (inclòs una el Divendres Sant) durant tots els diumenges del mes d'abril i fins a l'1 de maig, i la versió catalana tindrà 3 passis, aquest diumenge que s'estrena i els dies 22 i 29 de març.
El Patronat confia en poder repetir les xifres d'espectadors de l'any passat pel que fa a les representacions en castellà però reconeixen que el públic de la versió catalana sempre és una incògnita i un dels seus punts febles.
"El públic de la versió catalana no acaba d'arrencar.
No toquem la tecla.
Alguna cosa hi ha que no acabem de fer bé", ha lamentat Carapuig.
La Passió d'Ulldecona té un públic molt fidel provinent de la zona del Maestrat valencià d'on es desplacen molts grups per veure les funcions.
En canvi, com ha apuntat el director, no acaba de tenir la repercussió que es mereixeria entre el públic de les Terres de l'Ebre i el Camp de Tarragona malgrat ser l'únic referent en gran format d'aquesta representació.
El Patronat de la Passió s'ha fixat l'objectiu de trepitjar territori i promocionar millor la seva joia.
Aquest any s'ofereixen grans descomptes en el preu de l'entrada, que és de 16 euros per al públic general però que es rebaixa fins a 10 euros si s'hi assisteix amb grups més grans de 10 persones, per als jubilats i per als menors de 10 anys.
També es pot aprofitar l'avinentesa per gaudir dels pacs turístics que també han ajustat el preu perquè siguin més assequibles.
Inclouen una visita guiada, una degustació d'olis i un dinar en un dels restaurant del municipi.

Response: El procés de modernització de la Passió d´Ulldecona culmina aquest any amb l´adaptació als temps actuals i la unificació de la versió catalana i castellana. Aquest acte és possible gràcies a la participació de 150 persones i s'espera rebre tants espectadors com l'any passat, tot i que la versió catalana sempre sol tenir menys expectació.


Instruction: Explica'm de manera resumida les idees principals d'aquest text:

Context:
Una operació conjunta de Mossos d'Esquadra i Guàrdia Civil ha permès desarticular una organització criminal assentada al riu Guadarranque, a la província de Cadis que traficava amb haixix.
En total, s'han detingut dotze persones i s'han intervingut gairebé tres tones d'haixix procedent del Marroc, a banda d'embarcacions, armes i material policial.
Els Mossos van iniciar la investigació el 2015 quan van detectar una organització criminal que s'estava iniciant en l'activitat del narcotràfic i que invertien grans quantitats de diners, provinent d'altres activitats delictives.
Part d'aquest grup organitzat es va traslladar des de Barcelona a la província de Màlaga, on van ubicar la seva base d'operacions, per dedicar-se en un primer moment al robatori de partides de droga a d'altres organitzacions delictives.
Segons han informat els Mossos el fet de tenir poc èxit en la consumació d'aquests robatoris va provocar que decidissin generar les seves pròpies partides de droga a la localitat de Nerja (Màlaga).
En una de les ocasions l'organització portava un carregament d'haixix procedent del Marroc però la embarcació va patir una avaria i es va quedar a la deriva a mar obert almenys dos dies.
Davant d'aquesta circumstància el mateix cap de l'organització va pilotar una altra embarcació amb l'objectiu de recuperar la càrrega, però també es va avariar a alta mar.
Finalment, els set tripulants de les dues embarcacions van haver de ser rescatats per l'helicòpter de Salvamar, tot i s'havien desprès de la mercaderia.
Posteriorment, aquesta organització decideix canviar la base de les seves activitats cap al Camp de Gibraltar, al marge del Riu Guadarranque (Cádiz), on lloguen un immoble en el que arriben a invertir una considerable suma de diners per adaptar-lo a les seves necessitats: cimentació, tapiat i gossos potencialment perillosos per a la custòdia de l'immoble.
Un cop acabada l'obra, s'introdueixen en l'immoble embarcacions semirígides de gran potència, remolcs, un tractor, dipòsits de combustible, un elevador i altres estris necessaris per l'avarada o recollida d'embarcacions.
A partir del maig de 2015 es comencen a realitzar nombroses sortides d'aquestes embarcacions a alta mar, i fins i tot, s'arriba a aprofitar la infraestructura creada per cedir-les a d'altres organitzacions delictives a canvi d'una quantia que oscil·lava entre 10.000 i 14.000 euros per servei.
Al gener de 2016, una patrulla de la Guàrdia Civil de la Comandància d'Algeciras va detectar a diverses persones mentre introduïen una embarcació semirígida d'alta potència en una nau propera a l'immoble indicat que van fugir en adonar-se de la presència policial.
Els agents van aconseguir detenir-ne a dos, que eren membres actius de l'organització.
Després de la confiscació d'aquests efectes, els caps de l'organització es van retirar temporalment a Barcelona i al Marroc i poc després van reprendre l'activitat amb l'adquisició d'un segon terreny al terme municipal de San Roque que tenia la mateixa finalitat delictiva, al marge del Riu Guadarranque .
A mesura que avançava la investigació es va tenir coneixement que aquesta organització podia dur a terme una important partida d'un carregament que estava custodiat per diversos individus en un lloc dels denominats "guarderies" a la localitat de la Línia de la Concepción (Cádiz).
Un cop ubicat el lloc de la mercaderia els agents van registrar l'immoble on s'hi van trobar un total de 89 fardells d'haixix amb un pes aproximat de 2.856 kg i es van arrestar tres persones.
També es van registrar sis immobles (tres a Barcelona, dos a San Roque i un a Algeciras), així com en diversos domicilis, de manera coordinada i simultània a Barcelona i Algeciras, en els quals van participar conjuntament agents dels Mossos d'Esquadra i membres de la Comandància de la Guàrdia Civil d'Algeciras.
En l'operació s'han detingut els dotze integrants de l'organització i s'han intervingut prop de tres tones d'haixix, quatre embarcacions semirígides, dos tractors, sis vehicles d'alta gamma, cinc armes de foc, més de 72.000 euros, així com divers material d'ús policial (fundes de pistoles, bastons extensibles i armilles identificatives dels Mossos d'Esquadra)
Els dotze integrants del grup estan detinguts per un delicte contra la salut pública i per pertinença a organització criminal.
Una part dels detinguts van passar a disposició judicial el 25 de maig i, des d'aleshores fins ara s'han fet la resta de detencions.
El jutge va decretar l'ingrés a presó per a tots ells.
No es descarten noves detencions
L'operació conjunta de la Guàrdia Civil i els Mossos d'Esquadra ha estat dirigida i coordinada per la Fiscalia Antidroga de l'Àrea d'Algeciras i el Jutjat número 2 de San Roque (Cádiz).

Response: La Guàrdia Civil, juntament amb els Mossos, han detingut 12 membres d'una organització criminal a Cadis. Es dedicaven al trànsit d'haixix. Després de descobrir el lloc de la mercaderia i registrar sis immobles, es van intervenir 2.856 kg d'haixix, embarcacions i armes. Els 12 membres detinguts estan acusats d'un delicte contra la salut pública i d'organització criminal.


Instruction: Explica'm de manera resumida les idees principals d'aquest text:

Context:
El secretari general de Podem, Pablo Iglesias, ha pujat aquest dissabte l’escenari de Vistalegre II per defensar el document polític presentat pel seu equip i marcar distàncies amb les tesis de transversalitat que propugna per a Podem el secretari Polític del partit, Íñigo Errejón.
‘La transversalitat no té a veure amb semblar-se a Ciutadans o a Podem, té a veure amb semblar-se a Espanya, a la gent que treballa per tirar endavant el país’, ha proclamat.
El missatge principal de la que ha estat la seva segona intervenció en la II Assemblea Ciutadana -primer ha pujat a l’escenari per saludar als assistents i donar per inaugurat el conclau- ha sigut que el partit morat no ha d’oblidar els seus orígens ni intentar semblar-se als ‘vells partits’.
‘No podem oblidar-nos de qui som, no ens podem semblar a ells ni en els altars’, ha advertit, admetent que estar al Parlament és important, però recalcant que aquesta proximitat als partits tradicionals o als nous que, al seu judici, se’ls semblen, no pot portar-los a perdre de vista que ells han de semblar-se a la gent.
En aquest context, Iglesias també ha posat l’accent a equiparar al PP i al PSOE: ‘Jo sóc una persona d’esquerres, però no em crec la geografia parlamentària que situa al PP a la dreta i al PSOE a l’esquerra perquè tots dos són representants del projecte de les elits’, ha assenyalat Iglesias.
Després de subratllar que els escons de Podem no són dels seus titulars, ‘sinó de la gent’, ha cridat a aconseguir un nou ‘contracte social’ que substitueixi al segellat en la Transició en una època.
Així, ha apostat per un pacte intergeneracional per construir un nou país, “sent transversals” però sense imitar als vells partits, i apel·lant a un “impuls constituent”.
Per això, ha advocat per situar a Podem al capdavant d’Espanya juntament amb les seves forces germanes i la societat civil.
Un podem ‘sense etiquetes’
Per la seva banda el secretari polític de Podem i líder de l’equip ‘Recuperar la Ilusión‘, Íñigo Errejón, ha defensat aquest dissabte, en la seva primera intervenció a l’Assemblea Ciutadana Estatal de Vistalegre II, la necessitat que després del congrés segueixin ‘junts i forts’, i ha reivindicat construir un partit transversal, ‘sense etiquetes’ i que doni confiança.
Errejón ha estat l’encarregat de defensar el document sobre estratègia política que ha presentat el seu equip, en el qual aposten per eixamplar i multiplicar Podem per a recuperar les institucions.
‘És fonamental un horitzó que doni confiança i inspiri coratge en els cors de tot el nostre poble, vingui d’on vingui, hagi votat el que hagi votat, hagi estat traït per uns o per uns altres.
A la criminalització dels de dalt no se li oposa la unitat dels que comparteixen mateixes etiquetes si no se li oposa la unitat de la gent treballadora’, ha avisat.
Errejón ha dedicat gran part de la seva intervenció a dirigir-se al PP i al PSOE.
‘Deien que ens anàvem a matar a Vistalegre.
Nosaltres a Vistalegre ens estem trobant per triar les millors idees per guanyar-los’, ha defensat.
Als socialistes ha recriminat l’objectiu que s’han marcat de derrotar el populisme, en lloc de combatre la pobresa, les retallades o ‘el Govern potiner injust del PP’.
‘Populisme és com anomenen al canvi els que porten molt temps lluny del canvi’, ha postil·lat.
Votacions tancades
L’assemblea de Podem al madrileny recinte de Vistalegre és el conclau físic de la formació, però les votacions dels documents polític, organitzatiu, d’igualtat i ètic, i de les candidatures a la secretaria general i als 62 membres del Consell Ciutadà Estatal, s’han estat produint telemàticament des del 4 de febrer.
El termini, però, s’ha tancat dissabte a les 20.00 hores, just mitja hora després que finalitzés la primera sessió de Vistalegre II.
Així, tancada la votació, Podem ha informat que hi ha hagut un total de 155.275 inscrits que han participat en les diferents votacions.
El resultat de totes, però, no es donarà a conèixer fins al migdia de diumenge.

Response: Aquest dissabte a Vistalegre II, Podem afirma que malgrat la proximitat al Parlament amb la resta de partits, això no afecta l'essència de Podem. Errejón opta per construir un partit transversal i de confiança per a la gent treballadora. També retreuen, en el cas de PSOE i PP, que només se centrin en la seva rivalitat en comptes dels seus objectius.


Instruction: Explica'm de manera resumida les idees principals d'aquest text:

Context:
El president de la patronat CECOT, Antoni Abad, ha demanat aquest dilluns al president de la Generalitat, Quim Torra, que la legislatura sigui "completa".
"Ens convindria molt en termes de competitivitat del país", ha assegurat Abad després de reunir-se amb Torra al Palau de la Generalitat.
I, en aquest sentit, l'interès de Torra és "coincident" amb la posició que defensa CECOT, segons Abad.
"Ell voldria també poder fer una legislatura llarga, hem sintonitzat en els avantatges que tindria poder-la esgotar", tant en termes socioeconòmics com en termes polítics, ha afegit.
Abad, que ha reclamat a les institucions catalanes i estatals una "part de contribució dels pressupostos per dotar de competitivitat i capacitat de creixement", ha assegurat que la reunió amb el cap de l'executiu s'ha produït en un clima de "negociació i acord".
En aquest sentit, ha celebrat la coincidència amb Torra: consideren que esgotar la legislatura seria positiu per al "creixement de l'economia i per a la societat del benestar".
I també en clau política.
Segons Abad, Torra vol "que la política torni a la política" i, amb una legislatura llarga, "avançar en els objectius que té com a full de ruta".
Per al teixit empresarial, hauria de servir per retornar inversió en aspectes com innovació, tecnologia i internacionalització.
"I per què tot això passi, i per dur-ho a terme, necessitem una legislatura completa", ha insistit Abad des de la sala Antoni Clavé.
"Les empreses estem refundant bases de competitivitat, i ens convé que es puguin prendre decisions que continuïn contribuint a aportar competitivitat al país", ha apuntat el president de la patronal CECOT en un missatge a les institucions.
"Arriba un punt que és lògic que demanem als governs la part de contribució dels pressupostos a continuar dotant de competitivitat, capacitat de creixement i nova creació d'ocupació", ha afegit.
El president de la CECOT ha afirmat que també ha sorgit a la conversa el decret que va aprovar el govern espanyol per facilitar el trasllat de la seu social d'empreses a l'octubre.
En aquest sentit, han recordat la carta que van enviar a l'exministre Luis de Guindos i per això veuria "adequat" que s'intentés "revertir".
"Aconseguiríem el que ja vam plantejar", ha resolt.
Creu, també, que aquest "pot ser" un dels temes a la conversa entre Torra i el president del govern espanyol, Pedro Sánchez, a la reunió prevista per al 9 de juliol.
A banda d'Abad, també han assistit a la trobada amb Torra el vicepresident i el secretari general de la CECOT, Josep Armengol i David Garrofé.
FemCat: "L'economia catalana té una magnífica salut"
El patronat de la Fundació Privada d'Empresaris de Catalunya (FemCat) ha estat la segona entitat a reunir-se aquest dilluns amb el president Torra.
La FemCat ha trasllat els objectius de la fundació a Torra i s'ha posat a disposició del Govern.
"El president ens ha traslladat els eixos de treball d'aquesta legislatura i com a fundació li hem explicat els nostre eixos de treball: competitivitat, capacitat d'emprenedora i innovació, cohesió social i obertura de Catalunya a l'exterior", ha enumerat el president de la FemCat, Pau Relat, que ha afirmat que no han tractat amb el president català sobre el decret que facilitava la marxa d'empreses de Catalunya.
"No, no n'hem parlat.
El que sí li hem traslladat és la nostra percepció i també dels nostres indicadors que l'economia catalana té una magnífica salut i que les coses estan funcionant prou bé", ha conclòs Relat.
Artadi, sobre la legislatura llarga: "No només depèn del Govern"
La portaveu del Govern i consellera de la Presidència, Elsa Artadi, ha apuntat després de la reunió amb el dos col·lectius que entenen "la petició" per a una legislatura llarga però ha advertit: "No només depèn del govern de la Generalitat".
En aquest sentit, ha assegurat que durant la reunió s'ha conclòs també que "la fortalesa" de l'economia va permetre "seguir endavant i eliminar un discurs interessat" després del fets de l'octubre del 2017.
A més, el Govern ha plantejat durant la trobada amb CECOT que s'impulsi "un front comú" públic i privat davant la "necessitat" de derogar el decret llei que facilitava el trasllat de seus socials d'empreses a fora de Catalunya.

Response: El president de CECOT, Antoni Abad, va transmetre a Torra la seva idea que un esgotament de la legislatura tindria un impacte positiu en la competitivitat i la capacitat de creixement econòmic i d'ocupació que beneficiaria en gran mesura les empreses. Després d'una conversa sobre la percepció de l'economia catalana i les empreses, Torra va coincidir amb els interessos d'Abad.


Instruction: Explica'm de manera resumida les idees principals d'aquest text:

Context:
A pesar del que diga la filosofia postmodernista, la realitat objectiva i mesurable existeix.
Les coses són com són, i no com a nosaltres ens agradaria que foren.
Sempre que s’ha volgut avantposar la ciència a una ideologia o a una religió les conseqüències han estat nefastes.
En la seua senectut, la que havia estat la rica hereva Rose recorda la seua història.
Durant el viatge va conèixer el jove i atractiu passatger de tercera classe Jack i se’n va enamorar.
L’apassionada història té un final dramàtic ja que tots dos cauen a la mar i troben un tauler de fusta que fa de salvavides, però sols hi ha lloc per a una persona.
Jack demana a Rose que se salve, mentre que ell mor glaçat a les aigües de l’Atlàntic nord.
A tots se’ns va quedar en la retina la trista història, i al cervell, l’embafosa cançó de Celine Dion que hem escoltat a partir de llavors en qualsevol festival escolar si hi ha una flauta dolça a prop.
Una vegada superes el xoc inicial i tornes a veure-la (a Nadal és gairebé impossible no trobar-se-la en alguna cadena) comencen els dubtes.
Per què Rose no li fa un lloc a la improvisada embarcació?
Aparentment, hi ha lloc per a tots dos, però Rose no li diu que puge i Jack acaba morint.
Hi ha unes quantes teories que expliquen aquest fet.
La primera i més òbvia.
Rose és molt mala persona i al final, com que ella va en primera classe i Jack en tercera, doncs així és la vida, tot i que entre paraules llamineres.
L’altra teoria més agosarada la va popularitzar l’usuari Luis_HMG en un fil de Twitter.
En realitat, Jack no existeix i no és més que una fantasia de la ment senil de Rose.
Per a fer aquesta afirmació, es basa en el fet que la pel·lícula és molt acurada amb els detalls històrics, però hi ha alguns anacronismes, i tots tenen a veure amb Jack.
En concret, en els seus diàlegs parla de pujar a la muntanya russa del moll de Santa Monica (construïda el 1916), pescar en gel al llac Wissota (llac artificial creat el 1917), la motxilla que porta és del model militar reglamentari de Suècia (del 1939) i el pentinat no es va popularitzar fins a la dècada dels trenta.
La imatge icònica del film, amb Kate Winslet i Leonardo DiCaprio abraçats damunt la proa del vaixell, està desproveïda de fonament històric.
La proa de la nau estava coberta.
Quan van preguntar-li per què Rose no li deixa lloc a Jack al tauler, va dir: «Jack havia de morir perquè així ho deia el guió» i deixà obert el debat.
Però, i si la ciència poguera explicar l’escena i exonerar Rose?
Aquí hem d’invocar el principi d’Arquimedes.
En alguns programes de televisió han tractat de reproduir les condicions de l’embarcació, tenint en compte els materials, la grandària, la salinitat i temperatura del mar.
És cert que els dos hi caben… però, si sumem el pes de Jack i el de Rose, el tauler de fusta no hauria aguantat i s’haurien congelat els dos.
Per tant, el sacrifici de Jack era necessari.
No obstant això, hi havia una alternativa, i és que hagueren posat les armilles salvavides a sota del tauler per augmentar-ne la flotabilitat.
En aquest cas, probablement la improvisada embarcació haguera aguantat, però… en l’escena es veu clarament que sols en tenen una, la que porta Rose, la qual cosa confirma l’afirmació de James Cameron.
Jack havia de morir i no tenia forma de salvar-se.
Per tant, la realitat objectiva existeix i la ciència és la millor forma d’explicar la realitat, o fins i tot, la ficció.
José Miguel Mulet és catedràtic de Biotecnologia de la Universitat Politècnica de València i investigador en l’Institut de Biologia Molecular i Cel·lular de Plantes (CSIC-UPV).
Aquest article ha estat publicat a la secció «Fotogrames de ciència» a la Revista Mètode.
Pots llegir més articles de la secció ací.

Response: Hi ha qui pensa que Jack no va existir mai i que era producte de la ment senil de Rose però, després de moltes investigacions, el cert és que tots dos cabien a la tauler, però això no era suficient. Si tots dos haguessin tingut una armilla salvavides, tots dos haurien sobreviscut, però només n'hi havia una, la de Rose.


Instruction: Explica'm de manera resumida les idees principals d'aquest text:

Context:
El 56% dels negocis que ha ajudat a crear Girona Emprèn sobreviuen els primers 5 anys.
Una dada que des de l'Ajuntament destaquen perquè gairebé dobla la mitjana de l'OCDE, que és d'un 29%.
Ara fa una dècada de la posada en marxa d'aquest servei que el 2017 va contribuir a generar 102 negocis nous a la ciutat de Girona.
La majoria són treballadors autònoms, que deixen la feina per engegar un projecte en solitari i muntar una empresa nova dedicada al sector serveis.
Des de l'Ajuntament estan "molt satisfets" amb els resultats que està donant la iniciativa, i valoren la "bona feina" que fan els serveis tècnics que assessoren als emprenedors.
"No ens fan al·lèrgies les empreses, al contrari", ha reblat l'alcaldessa de Girona Marta Madrenas.
Per la seva banda, la regidora d'Activitat Econòmica, Glòria Plana, ha destacat Girona Emprèn ha estat "un estímul" que ha ajudat a "moltes persones" a superar la crisi.
72 empreses noves cada any.
Aquesta és la mitjana de negocis que el servei Girona Emprèn ha ajudat a crear des de que va entrar en funcionament ara fa deu anys.
Des del consistori, però, destaquen que els últims tres aquesta xifra ha estat "molt per sobre" del que és habitual.
En concret, el 2015 van ser 106 els negocis nous que es van obrir, un any més tard van ser 92 i el passat 2017 la xifra es va enfilar fins a 102.
"La veritat és que la tendència és molt positiva, i en aquest sentit estem molt contents", ha assenyalat la regidora d'Activitat Econòmica, Glòria Plana.
Aquest increment també s'explica per les facilitats que va implantar el govern espanyol en la tarifa plana pels nous autònoms.
Tot i això, des de l'Ajuntament deixen clar que l'aposta que s'ha fet des del servei "ha donat un gran rendiment".
"Tot ajuda, està clar", ha destacat Plana.
Però a més del nombre d'empreses que aixequen la persiana, des del consistori en destaquen la "bona qualitat".
De fet, el 56% dels nous negocis que Girona Emprèn ajuda a crear sobreviuen al cap de cinc anys.
Una dada que contrasta amb la del conjunt de l'OCDE que no arriba al 30%.
"Això és molt important, perquè no es tracta d'obrir empreses a preu fet, sinó que perdurin", ha assenyalat l'alcaldessa, Marta Madrenas.
En els deu anys que fa que funciona, Girona Emprèn ha ajudat a generar 725 negocis, que han suposat un total de 949 llocs de feina.
A més, s'han format 2.108 persones, s'han analitzat 2.804 projectes i s'han fet 127 xerrades en centres educatius.
"El més important és seguir creant sinergies i avançar de la mà de la innovació i de les idees", ha destacat Madrenas.
En aquest sentit, l'alcaldessa ha recordat que la ciutat porta 54 mesos reduint les xifres d'atur.
"Aquesta dada és magnífica, i tot el que ajudi a seguir en aquesta línia mereix que se li doni suport", ha assenyalat.
Madrenas també ha reivindicat Girona com una ciutat que lidera la creació d'empreses i, de retruc, la innovació i el talent.
Canvia el perfil
Una de les característiques que els tècnics han comprovat durant els deu anys de funcionament del servei ha estat el canvi de perfil dels emprenedors.
Els primers anys es tractava de persones que estaven a l'atur i que intentaven crear un negoci per sortir de la situació en la que es trobaven.
Aquest perfil ha anat mutant els últims anys i actualment sis de cada deu persones que acudeixen a Girona Emprèn per posar en marxa el seu projecte estan treballant.
Un aspecte que Madrenas ha destacat ja que considera que és "molt millor" que una persona ho faci per convenciment i no perquè "sigui la seva última opció".
La majoria d'emprenedors són de la ciutat (60%), i la resta de l'àrea urbana propera a Girona.
Per sexes el 51% són dones i el 49% homes.
La majoria tenen estudis mitjos o superiors i són relativament joves.
En aquest sentit, destaca la caiguda de l'edat en què decideixen posar en marxa un projecte nou.
I és que prop de la meitat dels qui s'adrecen a demanar ajut a Girona Emprèn tenen entre 26 i 35 anys.
Una roda que "beneficia a tots"
Glòria Plana ha assenyalat que una qüestió "molt destacable" és que el servei permet "generar una roda que beneficia a tothom".
"Més empreses vol dir més economia, més ocupació, menys atur, menys despesa social i tot plegat afavoreix al consum", ha reblat.
La regidora també ha destacat la "bona percepció" que tenen tant els emprenedors com la ciutadania respecte al Girona Emprèn.
En concret, l'ajuntament ha explicat que l'índex és de 9,8 sobre 10.

Response: La taxa d'atur a Girona baixa des de fa 54 mesos, i és en part gràcies a Girona Emprèn. L'Ajuntament de Girona se sent satisfet amb els resultats del servei Girona Emprèn, ja que va ajudar moltes persones a superar la crisi mitjançant la creació d'una mitjana de 72 empreses cada any. El 56% d'empreses aconsegueixen superar els 5 anys.